Stor firkamp

Stor firkamp betegner i hurtigløp på skøyter et løpsprogram med distansene 500 m, 5000 m, 1500 m og 10 000 m – ofte kalt de «klassiske». Normalt er dette offisielt løpsprogram i allroundmesterskap for menn (seniorer) som NM, EM og VM. Under EM i Lahtis 1967 gjorde imidlertid ekstrem kulde at 10 000 m ble erstattet med 3000 for å unngå forfrysninger. Verdensrekorder sammenlagt noteres for stor firkamp, og Adelskalenderen er basert på personlige rekorder på disse distansene.

For kvinner og for juniorer er liten firkamp (500, 3000, 1500 og 5000 m) det normale løpsprogrammet i mesterskap.

Se også
Verdensrekorder på skøyter

Hurtigløp på skøyter
Artikler i skøytesportprosjektet